turjo4nis/wikipedia-bn-dump-20250701 huggingface dataset:
সানিয়া মির্জা

সানিয়া মির্জা ( ; জন্ম নভেম্বর ১৫, ১৯৮৬) হলেন একজন ভারতীয় পেশাদার টেনিস খেলোয়াড়। তিনি ২০০৩ থেকে ২০১৩ সাল পর্যন্ত এক দশক উপরে ধরে ভারতীয় টেনিস অঙ্গনে এক নম্বর অবস্থান করা সর্বোচ্চ রেকর্ডধারী ভারতীয় খেলোয়াড়। পরবর্তীতে তার একক প্রতিযোগিতায় থেকে তার অবসর গ্রহণের পর থেকে অঙ্কিতা রায়না শীর্ষ স্থান দখল করেন।

প্রাথমিক জীবন এবং টেনিস ক্যারিয়ার
সানিয়া ১৯৮৬ সালের ১৫ই ডিসেম্বর তারিখে একজন ক্রীড়া সাংবাদিক ইমরান মির্জা এবং নাসিমার ঘরে ভারতের মুম্বাই, মহারাষ্ট্রে জন্মগ্রহণ করেন।  তিনি এবং তার ছোট বোন আনাম ভারতের অন্ধ্রপ্রদেশ, হায়দ্রাবাদ এর একটি মুসলিম সম্ভান্ত পরিবারের মধ্যে প্রতিপালিত হন।
তিনি ভারতের সাবেক ক্রিকেট অধিনায়ক গুলাম আহমেদ এবং পাকিস্তানের আসিফ ইকবাল এর আত্মীয় হন।

পুরস্কার এবং স্বীকৃতি
 অর্জুন পুরস্কার (২০০৪)
 ডব্লিউটিএ বছেরর সেরা নবাগত (২০০৫)
 পদ্মশ্রী (২০০৬)
 রাজীব গান্ধী খেলরত্ন (২০১৫)
 পদ্মভূষণ (২০১৬)
 বছরের এনআরআই (২০১৬)

তথ্যসূত্র

বহিঃসংযোগ 

 

১৯৮৬-এ জন্ম
জীবিত ব্যক্তি
ভারতীয় মহিলা টেনিস খেলোয়াড়
ভারতীয় শিয়া মুসলিম
২০০২ এশিয়ান গেমসের টেনিস খেলোয়াড়
২০০৬ এশিয়ান গেমসের টেনিস খেলোয়াড়
২০১০ এশিয়ান গেমসের টেনিস খেলোয়াড়
২০১৪ এশিয়ান গেমসের টেনিস খেলোয়াড়
২০১০ কমনওয়েলথ গেমসের টেনিস খেলোয়াড়
উইম্বলডন জুনিয়র বিজয়ী
অর্জুন পুরস্কার প্রাপক
পদ্মশ্রী প্রাপক
তেলেঙ্গানার মহিলা ক্রীড়াবিদ
হায়দ্রাবাদ, ভারতের ক্রীড়া ব্যক্তিত্ত্ব
ভারতের অলিম্পিক টেনিস খেলোয়াড়
ওসমানিয়া বিশ্ববিদ্যালয়ের প্রাক্তন শিক্ষার্থী
বিবিসি ১০০ নারী
অস্ট্রেলিয়ান ওপেন বিজয়ী
হপম্যান কাপের প্রতিযোগী
২১শ শতাব্দীর ভারতীয় নারী
এশিয়ান গেমসে স্বর্ণপদক বিজয়ী ভারতীয়
২০০২ এশিয়ান গেমসের পদক বিজয়ী
২০০৬ এশিয়ান গেমসের পদক বিজয়ী
এশিয়ান গেমসে রৌপ্যপদক বিজয়ী ভারতীয়
এশিয়ান গেমসে ব্রোঞ্জপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
কমনওয়েলথ গেমসে রৌপ্যপদক বিজয়ী ভারতীয়
ফ্রেঞ্চ ওপেন বিজয়ী
মহিলাদের দ্বৈতে গ্র্যান্ড স্ল্যাম (টেনিস) চ্যাম্পিয়ন
মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
ক্রীড়ায় পদ্মভূষণ প্রাপক
২০০৮ গ্রীষ্মকালীন অলিম্পিকের টেনিস খেলোয়াড়
২০১২ গ্রীষ্মকালীন অলিম্পিকের টেনিস খেলোয়াড়
২০১৬ গ্রীষ্মকালীন অলিম্পিকের টেনিস খেলোয়াড়
২০২০ গ্রীষ্মকালীন অলিম্পিকের টেনিস খেলোয়াড়
ক্রীড়ায় পদ্মশ্রী প্রাপক
২১শ শতাব্দীর ভারতীয় ব্যক্তি
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
রাজীব গান্ধী খেলরত্ন প্রাপক
ঘড়িয়াল

ঘড়িয়াল (বৈজ্ঞানিক নাম: Gavialis gangeticus) () হলো বিরল প্রজাতির মিঠাজলের কুমির বর্গের (Crocodilia ক্রোকোডাইলিয়া) সরীসৃপ। এরা লম্বা তুণ্ডযুক্ত জলচর। একসময় ভারত, বাংলাদেশ, নেপাল, পাকিস্তান, মিয়ানমার আর ভুটানে দেখা যেতো এদের। কিন্তু ঘড়িয়াল বর্তমানে এক বিপন্ন প্রাণী, ইতোমধ্যেই স্থান করে নিয়েছে IUCN-এর বিলুপ্তপ্রায় প্রাণীর সংকলন Red Data Book-এ। প্রাকৃতিক পরিবেশে সমগ্র পৃথিবীতে বর্তমানে (ফেব্রুয়ারি ২০১১) ২০০টির মতো বুনো ঘড়িয়াল রয়েছে। বাংলাদেশের বন্যপ্রাণী আইনে এ প্রজাতিটি সংরক্ষিত।

পরিচিতি 

ঘড়িয়ালকে ইংরেজিতে বলা গাভিয়াল (ঘড়িয়ালের অপভ্রংশ)। ঘড়িয়াল অর্থ নাক বা তুণ্ড-এর ডগায় ঘড়ার মত আকৃতি, যা পুরুষ ঘড়িয়ালের বেশ বড় হয়। জলের উপর এটুকু বেরিয়ে থাকে। ঘাড়েল, বাইশাল, মেছো কুমির প্রভৃতি নামেও ঘড়িয়াল পরিচিত।

দৈহিক বিবরণ
ঘড়িয়াল পুরুষ ও স্ত্রী পৃথক, পুরুষ ঘড়িয়ালের দৈর্ঘ্য ৬.৫ মি. এবং স্ত্রী ঘড়িয়ালের দৈর্ঘ্য ৪.৫ মি.।

প্রজনন
নভেম্বর-জানুয়ারি এদের প্রজনন মাস। স্ত্রী ঘড়িয়াল বালুতে তৈরি গর্তে ৩০-৫০টি ডিম পাড়ে। ডিম অনেক বড়। ৩ মাস তা দেওয়ার পর ডিম থেকে বাচ্চা হয়।

খাদ্যতালিকা 
প্রাপ্ত বয়স্ক ঘড়িয়াল খাদ্য হিসেবে প্রধানত মাছ গ্রহণ করে তবে এরা খাদ্য হিসেবে ব্যাঙ ও কীটপতঙ্গ গ্রহণ করতে পারে।

তথ্যসূত্র

আরও দেখুন
 লোনা পানির কুমির
 স্বাদুপানির কুমির

বহিঃসংযোগ 

 http://reptilis.net/crocodylia/gavies/gavialidae.html a less formal article, great photos
 https://web.archive.org/web/20070927021659/http://www.vic.com/nepal/images/gharial.html photo of a large specimen in the wild
 http://www.flmnh.ufl.edu/cnhc/!ggan1.htm teeth and feeding
 https://web.archive.org/web/20091018084542/http://www.whozoo.org/students/lydia/gharials.htm excellent photos from Fort Worth Zoo
 https://web.archive.org/web/20170325194706/http://www.oneworldmagazine.org/tales/crocs/gharial.html a charming folk tale
 https://web.archive.org/web/20070929001132/http://www.scz.org/animals/g/gharial.html species summary from Sedgwick County Zoo
 https://web.archive.org/web/20060217020708/http://www.itis.usda.gov/ ITIS Taxonomic Serial No.: 202217

দক্ষিণ এশিয়ার প্রাণিকুল
বাংলাদেশের সরীসৃপ
ভারতের সরীসৃপ
পাকিস্তানের সরীসৃপ
শ্রীলঙ্কার সরীসৃপ
কুমির
১৭৮৯-এ বর্ণিত সরীসৃপ
নেপালের সরীসৃপ
ইয়োহান ফ্রিডরিশ মালিন কর্তৃক নামকরণকৃত ট্যাক্সা
বনমানুষ

বনমানুষ বা ওরাঙ্গুটান () পঙ্গ (Pongo) গণের লেজবিহীন প্রাইমেট। এদের শরীরে লাল কিংবা বাদামী বর্ণের লোম থাকে। পৃথিবীতে মাত্র তিনটি প্রজাতির ওরাং ওটাং দেখা যায়। দক্ষিণ-পূর্ব এশিয়ার বনাঞ্চলে এদের আবাসস্থল। বর্তমানে খুব কমসংখ্যক বনমানুষ রয়েছে। ক্রমবর্ধমান জনসংখ্যা বৃদ্ধির প্রেক্ষাপটে বনাঞ্চল উজাড় হয়ে যাওয়াই এর প্রধান কারণ। সিঙ্গাপুর চিড়িয়াখানায় ওরাং ওটাংকে প্রদর্শনীর জন্য রাখা হয়েছে।

নাম
"ওরাং-ওটাং" (ওরাং-উটান) নামটি এসেছে দু'টি মালয় শব্দ ওরাং ("মানুষ" বা "লোক") এবং হুটান ("বন") থেকে - যার সম্পূর্ণ অর্থ দাঁড়ায় "বনের মানুষ" বা "বনমানুষ"।

বৈজ্ঞানিক শ্রেণিবিন্যাস
 প্রজাতি - Pongo
 বোর্নিওবাসী বনমানুষ - Pongo pygmaeus
 সুমাত্রীয় বনমানুষ - Pongo abelii

বৈশিষ্ট্যাবলী 
ওরাং ওটাংয়ের লাল-বাদামী রঙের ঘন লোম রয়েছে। এছাড়াও, খুবই লম্বা ও শক্তিশালী বাহু রয়েছে। এর সাহায্যে তারা খুব দ্রুত ও নিখুঁতভাবে গাছে চড়তে পারে। তবে সুমাত্রা এলাকার ওরাং ওটাংগুলো বোর্নিওর ওরাং ওটাংয়ের তুলনায় আকারে ছোট এবং লোম অধিক ঘন। ব্যাপক সংখ্যায় বন নিধনের প্রেক্ষাপটে তাদের সংখ্যা দ্রুত কমে যাচ্ছে এবং বিপন্ন প্রজাতির তালিকার দ্বারপ্রান্তে এসে পৌঁছেছে।

জীবন-চক্র 
দক্ষিণ-পূর্ব এশিয়ার বোর্নিও এবং সুমাত্রা দ্বীপপুঞ্জের বৃষ্টিবহুল বনাঞ্চলে ওরাং ওটাংদের দেখা মেলে। অধিকাংশই উঁচু গাছপালায় বসবাস করে। ফল, পাতা, গাছের বাকল খেয়ে জীবনধারন করে। এছাড়াও, পোকামাকড়, পাখীর ডিম এবং ছোট ছোট প্রাণী খেতেও অভ্যস্ত তারা। গাছের পাতায় সঞ্চিত বৃষ্টির জল খেয়ে তৃষ্ণা নিবারণ করে এজাতীয় প্রাণীগুলো। গাছ থেকে না তাড়ালে তারা ভূমিতে তেমন নামে না ও স্বাচ্ছন্দ্যবোধ করে না। প্রাপ্তবয়স্ক ওরাং ওটাংগুলো অত্যন্ত সাবধানতা ও সচেতনতা অবলম্বন করে নমনীয় পায়ের সাহায্যে এক শাখা থেকে অন্য শাখায় যাতায়াত করে। ছোটগুলো আরও সচেতনতা অবলম্বন করে।

স্ত্রীজাতীয় ওরাং ওটাং ২৩০ থেকে ২৬০ দিন গর্ভধারণ করে একটিমাত্র শাবক প্রসব করে। মাঝেমধ্যে দু'টি শাবকও প্রসব করতে পারে। প্রতি আট থেকে নয় বছর অন্তর তারা গর্ভধারণ করে থাকে। ছোট্ট শাবকগুলো তাদের মায়েদের সাথে কয়েক বছর অবস্থান করে। মায়ের পিঠে আরোহণপূর্বক বনাঞ্চলের নিয়ম-কানুন প্রতিপালনে সচেষ্ট হয় ও বনে অবস্থান করতে শেখে। মানব শিশুর ন্যায় ক্ষুদ্র ওরাং ওটাং শাবকগুলো খেলাধূলাপ্রিয় এবং স্নেহপূর্ণ আচরণ করে। পাঁচ কিংবা ছয় বছর বয়সসীমায় অবস্থান করে তারা স্বাধীনভাবে চলাচল করে; এমনকি নিজ নিজ এলাকা ছেড়ে চলেও যায়।

তথ্যসূত্র

বহিঃসংযোগ 

 Orangutan Foundation International
 Orangutan Language Project 
 The Orangutan Foundation
 Orangutan Land Trust

বনমানুষ
নরবানর
এশিয়ার প্রাইমেট
স্তন্যপায়ী প্রাণী
ইডিজিই প্রজাতি
মালয় শব্দ ও শব্দসমষ্টি
দক্ষিণ পূর্ব এশিয়ার স্তন্যপায়ী

দক্ষিণ-পূর্ব এশিয়ার প্রাণিকুল
১২ অক্টোবর



ঘটনাবলী 
 ১৪৯২- পর্তুগিজ নাবিক কলম্বাস পশ্চিম ভারতীয় দ্বীপপুঞ্জে (ওয়েস্ট ইন্ডিজ) পৌঁছান, আবিষ্কার হয় আমেরিকা মহাদেশ।
১৫৩২ - ফ্রাসোয়া পিজারোর নেতৃত্বে স্প্যানিশ বাহিনী পেরুর উপর হামলা চালায়।
১৭৮১ - ব্রিটিশ সেনাবাহিনী দক্ষিণ ভারতের নাগাপট্টম অধিকার করে।
১৯০৯ - কলকাতায় অনুশীলন সমিতি নিষিদ্ধ ঘোষিত হয়।
 ১৯৬৪- তিন রুশ নভোচারী ভ্লাদিমির কোমানভ, কন্সতান্তিন ফিওক্তিস্তভ ও বোসি ইয়োগোরভ নভোযান ভস্তক-২৪ এ করে মহাশূন্যে পাড়ি দেন। তারা ২৪ ঘণ্টা ১৭ মিনিট মহাশূন্যে ভ্রমণ শেষে ভূপৃষ্ঠে অবতরণ করেন।
১৯৬৮ - ঘানা, স্পেনের কাছ থেকে স্বাধীনতা অর্জন করতে সক্ষম হয়।
১৯৭২ - বাংলাদেশের সংবিধান সর্বপ্রথম গণপরিষদে উত্থাপিত হয়।
১৯৭৬ - বিশ্বের বৃহত্তম মসজিদের ভিত্তিপ্রস্তর স্থাপন অনুষ্ঠান পাকিস্তানের রাজধানী ইসলামাবাদে অনুষ্ঠিত হয় । সৌদি আরব এই মসজিদ নির্মাণের জন্য অর্থ বরাদ্দ করে, তাই এই অনুষ্ঠান পরিচালনা করেন সৌদি আরবের বাদশাহ খালেদ।
১৯৮৬ - এল সালভেদারে ভূমিকম্পে ১৮০০ জন লোকের প্রাণহানি ঘটে।
১৯৯২ - কলকাতায় প্রথম দক্ষিণ এশীয় উৎসব শুরু।
১৯৯৯ - পাকিস্তানের সেনা বাহিনী প্রধান জেনারেল পারভেজ মোশাররফ এক অভ্যুত্থানের মাধ্যমে তৎকালীন প্রধানমন্ত্রী নওয়াজ শরীফকে অপসারণ করে রাষ্ট্রক্ষমতা গ্রহণ করেন।
১৯৯৯ - হলো জাতিসংঘের ধার্য করা ” বিশ্বের ৬০০ কোটি লোকসংখ্যা দিবস”। চীনের রাজধানী বেইজিংয়ের বিভিন্ন মহলের লোকেরা যথাযোগ্য মর্যাদার সঙ্গে এক বিরাট সমাবেশ অনুষ্ঠিত করে লোকসংখ্যা ও উন্নয়নের এই অভিন্ন বিশ্বজনীন সমস্যার ওপর মনোযোগ দিয়েছেন।
১৯৯৯ - টাঙ্গাইলে মাওলানা ভাসানী বিজ্ঞান ও প্রযুক্তি বিশ্ববিদ্যালয়ের ভিত্তি স্থাপন করা হয়।
২০০৮ - বেগম রোকেয়া বিশ্ববিদ্যালয়, রংপুর প্রতিষ্ঠা লাভ করে।

জন্ম 
 ১৮৬৪ - কামিনী রায়, বাঙালি কবি। (মৃ.২৭/০৯/১৯৩৩)
 ১৮৬৫ - আর্থার হার্ডেন, নোবেলজয়ী ইংরেজ জীবরসায়নবিদ।
 ১৮৯৬ - নোবেলজয়ী [১৯৭৫] ইতালীয় কবি ও গল্পকার ইউজিনিও মন্তাল।
 ১৯০২ - উমাপ্রসাদ মুখোপাধ্যায়, পর্বতপ্রেমিক, অক্লান্ত পরিব্রাজক ও অন্যতম শ্রেষ্ঠ ভ্রমণ কাহিনিকার। (মৃ.১২/১০/১৯৯৭)
 ১৯২৪ - কণিকা বন্দ্যোপাধ্যায়, রবীন্দ্রসংগীত শিল্পী। (মৃ.০৫/০৪/২০০০)
 ১৯২৭ - এহতেশাম হায়দার চৌধুরী, পাকিস্তানি এবং বাংলাদেশি চলচ্চিত্র প্রযোজক ও পরিচালক।
 ১৯৩১ - উলাহ্‌-ইয়োহান ডাল, নরওয়েজীয় কম্পিউটার বিজ্ঞানী।
 ১৯৪০ - প্রখ্যাত বাঙালি প্রযুক্তিবিদ ও বিজ্ঞানী, অভিনেতা বিকাশ রায়ের পুত্র সুমিত রায়। (মৃ.২৬/০৫/২০২১)
 ১৯৪৪ - কারী আব্দুল গণী, বাংলাদেশি ইসলামি পণ্ডিত ও কারী
 ১৯৫৫ - হরিশংকর জলদাস, বাংলাদেশী লেখক।
১৯৬০ - হ্যাপী আখন্দ, বাংলাদেশি পপ রক গায়ক
 ১৯৮১ - দক্ষিণ ভারতীয় চলচ্চিত্র অভিনেত্রী সুহাসিনী রাজারাম নাইডু ( চলচ্চিত্র নাম স্নেহা)।
 ১৯৯৭ - ভারতীয় ক্রিকেটার রিংকু সিং।
 ২০০০ - সরদার মোহাম্মদ আব্দুল আহাদ সর্বকনিষ্ঠ বিশিষ্ট মহাকাশ চিন্তাবিদ ও গবেষক।

মৃত্যু 
 ১৯২৪ - ফরাসী কথাশিল্পী আনাতোল ফ্রাঁস।
 ১৯৬৮- ইরানের মিনিয়েচার শিল্পের অন্যতম স্থপতি হোসেইন বেহজাদ।
 ১৯৭৮- প্রখ্যাত সমাজসেবী ও সর্বোদয় সেবক শিশিরকুমার সেন। (জ.১৮৯৬)
 ১৯৮১- ভারতের পদার্থবিদ ও রসায়নবিদ ড. গুরুপ্রসাদ চট্টোপাধ্যায়।
 ১৯৮৬ - চীনে কোটনিসের নেতৃত্বে ভারতের মেডিক্যাল মিশনের অন্যতম সদস্য  ডাঃ বিজয় কুমার বসু, ভারতে আকুপাংচার চিকিৎসার সূচনাকারী।(জ.০১/০৩/১৯১২)
 ১৯৯১ - ভারতের কমিউনিস্ট ব্যক্তিত্ব ও স্বাধীনতা সংগ্রামী বিশ্বনাথ মুখোপাধ্যায় ।
 ১৯৯৭ - উমাপ্রসাদ মুখোপাধ্যায়, পর্বতপ্রেমিক, অক্লান্ত পরিব্রাজক ও অন্যতম শ্রেষ্ঠ ভ্রমণ কাহিনিকার। (জ.১২/১০/১৯০২)

ছুটি ও অন্যান্য 
 বিশ্ব আর্থ্রাইটিস দিবস ৷
 বিশ্ব দৃষ্টি দিবস।
 জাতীয় কৃষক দিবস

বহিঃসংযোগ 

গ্রেগরীয় পঞ্জিকার দিন
অক্টোবর
অঙ্গাণু

সুকেন্দ্রিক বা ইউক্যারিওটিক কোষের অভ্যন্তরস্থ ঝিল্লিযুক্ত অংশগুলি।

উদ্ভিদ হলে থাকতে পারে:

প্রোক্যারিওটিক কোষের অঙ্গাণু সমূহ:-
 হাইড্রোজেনোজোম
 প্লাসমিড
 নিউক্লিওয়োড
 মেসোসোম
 পলিসোম
 ভলিউটিন
 অ্যান্ড্রোস্পোর
 রাইবোসোম
 ক্রোম্যাটোফোরস
 লিপিড গ্লোবিউল
 ফ্ল্যাজেলা
 ফিম্ব্রী
 প্রোক্যারিওটিক এনজাইম
 কোষগহ্বর
 কোষপ্রাচীর
 কোষঝিল্লি
 ক্যাপসিউল
 ইনক্লুয়েশন বডি
"ফেজ ডিএনএ
 আরএনএ
 ক্যাপসোমস
 ব্যাকটেরিয়াল প্রোক্রোমোসোম
 কার্বোক্সিজোম
 ইফ্ল্যাক্স পাম্প
 সার্ফেস প্রোটিন
 পেরিপ্লাজমিক স্পেস
 ওপি এ,ওপি ডি পোরিন প্রোটিন

রাইবোজোম, সেন্ট্রোজোম, এবং সাইটোকঙ্কাল ঝিল্লিযুক্ত নয়, তাই এদের অঙ্গানু বলা সঠিক নয়, তবে অনেক হাল্কা ভাবে বলে থাকেন।
ব্যাক্টেরিয়ার মেসোজোম কোষপর্দারই ভিতরে গুটান অংশ তাই কোষের "অভ্যন্তরস্থ" নয়।

 
কোষ জীববিজ্ঞান
২১ আগস্ট



ঘটনাবলী 
 ১৮৭৮ - প্রথম আমেরিকান বার অ্যাসোসিয়েশন প্রতিষ্ঠা।
 ১৯১১ -  লিওনার্দো দা ভিঞ্চির চিত্রকর্ম  মোনা লিসার ছবিটি আজকের দিনে লুভারস মিউজিয়াম থেকে চুরি হয়ে যায়।
 ১৯১৫ - ইতালি তুরস্কের বিরুদ্ধে যুদ্ধ ঘোষণা করে।
 ১৯৫৯ - হাওয়াই আমেরিকার ৫০তম রাজ্যে পরিণত হয়।
 ১৯৭২ - বাংলাদেশকে স্বাধীন দেশ হিসেবে স্বীকৃতি দেয় প্যারাগুয়ে।
 ১৯৯১ - লাটিভা সোভিয়েত ইউনিয়ন থেকে স্বাধীনতা লাভ করে।
 ২০০৪ - ঢাকায় আওয়ামী লীগের এক জনসভায় গ্রেনেড হামলা হয়, সেই হামলায় ২৪ জন নিহত হয় এবং তৎকালীন বিরোধী দলীয় নেত্রী শেখ হাসিনা সহ প্রায় ৩০০ লোক আহত হয়। এই হামলায় নিহতদের মধ্যে আওয়ামী লীগের শীর্ষস্থানীয় নারী নেত্রী মিসেস আইভি রহমান অন্যতম, যিনি বাংলাদেশের সাবেক রাষ্ট্রপতি জিল্লুর রহমানের স্ত্রী।

জন্ম 

 ১৭৮৯ - অগুস্তাঁ লুই কোশি, ফরাসি গণিতবিদ।
 ১৯০৮ - পরমনাথ ভাদুড়ী, ভারতীয় বাঙালি বিজ্ঞানী কৃষিতে জৈব সার ব্যবহারের পথিকৃৎ। (মৃ.১৯৯২)
 ১৯১১ - চামেলী বসু, ভারতীয় বাঙালি মহিলা পদার্থবিজ্ঞানী। (মৃ.১৯৯২)
 ১৯২১ - রামকুমার চট্টোপাধ্যায়, ভারতীয় গায়ক, সুরকার এবং সঙ্গীত পরিচালক। (মৃ.২০০৯)
 ১৯৭৩ - সের্গেই ব্রিন রুশ বংশোদ্ভুত মার্কিন কম্পিউটার প্রকৌশলী ও সার্চ ইঞ্জিন গুগল এর অন্যতম প্রতিষ্ঠাতা।
 ১৯৮৬ - উসেইন বোল্ট, জামাইকায় জন্মগ্রহণকারী বিশ্বখ্যাত দৌড়বিদ।
 ১৯৮৯ - আলেক্স ভিদাল, স্প্যানিশ ফুটবলার।
 ১৯৯৬ - ক্যারোলিনা মুচোভা, চেক টেনিস খেলোয়াড়।

মৃত্যু 

 ১৬১৩ - ইসলাম খাঁ, বাংলায় শাসনকর্তা। (জ.১৫৭০)
 ১৭৬২ - লেডি মেরি ওয়ার্টলি মন্টাগু, ইংরেজ লেখক, কবি এবং নাট্যকার। (জ. ১৬৮৯)
 ১৯১১ - মাহবুব আলি খান, হায়দ্রাবাদের ষষ্ঠ নিজাম। (জ.১৭/০৮/১৮৬৬)।
 ১৯৪০ - লিওন ত্রোৎস্কি, রুশ বিপ্লবী নেতা। (জ.১৮৭৯)
 ১৯৪৩ - হেইনরিক পন্টোপপিডান, ডেনিশ লেখক, সাহিত্যে নোবেলজয়ী। (জ.২৪/০৭/১৯৪৩)
 ১৯৭৮- বিনু মানকড়, ভারতীয় ক্রিকেটার। (জ.১২/০৪/১৯১৭)
 ১৯৯৫ - সুব্রহ্মণ্যন চন্দ্রশেখর  ব্রিটিশ ভারতে জন্মগ্রহণকারী নোবেল পুরস্কার বিজয়ী মার্কিন জ্যোতিঃপদার্থবিজ্ঞানী। (জ.১৯/১০/১৯১০)
 ২০০৬ - ওস্তাদ বিসমিল্লাহ খান সাহেব, ভারতীয় সানাই বাদক। (জ.২১/০৩/১৯১৬)
 ২০১৭ - নায়ক রাজ রাজ্জাক, বাংলাদেশের একজন কিংবদন্তি চলচ্চিত্র অভিনেতা। (জ.২৩/০১/১৯৪২)

ছুটি ও অন্যান্য 
 বিশ্ব প্রবীণ নাগরিক দিবস
 গ্রেনেড হামলা দিবস (বাংলাদেশ)

বহিঃসংযোগ 

গ্রেগরীয় পঞ্জিকার দিন
আগস্ট
অসম্পূর্ণ দিনতারিখ
যামিনী রায়

যামিনী রায় (১১ এপ্রিল ১৮৮৭ - ২৪ এপ্রিল ১৯৭২) ছিলেন একজন বাঙালি চিত্রশিল্পী। তিনি বাংলার বিখ্যাত লোকচিত্র কালীঘাট পটচিত্র শিল্পকে বিশ্বনন্দিত করে তোলেন। তিনি নিজে পটুয়া না হলেও নিজেকে পটুয়া হিসেবে পরিচয় দিতেই তিনি পছন্দ করতেন।

জন্ম 
বাঙালি চিত্রশিল্পী যামিনী রায় ১৮৮৭ সালের ১১ এপ্রিল ভারতের পশ্চিমবঙ্গ রাজ্যের বাঁকুড়া জেলার বেলিয়াতোড় গ্রামের এক মধ্যবিত্ত জমিদার পরিবারে জন্মগ্রহণ করেন। তাঁর পিতার নাম রামতরণ রায়। মাতার নাম নগেন্দ্রবালা দেবী।

শিক্ষাজীবন
কলকাতা আর্ট  স্কুলে ১৯০৩ খ্রিস্টাব্দে ভর্তি হন।১৯০৬ থেকে ১৯১৪ সাল পর্যন্ত তিনি কলকাতা গভর্নমেন্ট আর্ট স্কুলে ইউরোপীয় অ্যাকাডেমিক রীতিতে পড়াশোনা করেন। আর্ট স্কুলে ইতালীয় শিল্পী গিলার্দি ও পরে অধ্যক্ষ পার্সি ব্রাউনের সংস্পর্শে এসে তিনি প্রাচ্য-প্রতীচ্যের উভয় শিল্পের কলা-কৌশলের সাথে পরিচিত হন। ইউরোপীয় অ্যাকাডেমিক রীতি শিখলেও শেষ পর্যন্ত দেশজ সরল রীতিতে চিত্র নির্মাণ করেন। এছাড়া কিছুদিন তিনি ফার্সি শিল্পীদের মতো চিত্র চর্চা করেন। এইসময় তিনি তার চিত্র চর্চার বেগ আরও বৃদ্ধি করেন। তিনি ১৬ বছর বয়সে কলকাতা আর্ট কলেজে চিত্র চর্চার জন্য ভর্তি হন।

লোকশিল্পে উৎসাহ 
বিদেশি ভাবধারায় প্রথম দিকে ছবি আঁকলেও পরবর্তীতে সম্পূর্ণ দেশীয় তথা গ্রামবাংলার প্রতিরূপ তাঁর ছবিতে ফুটে উঠেছে। নিজস্ব বৈশিষ্ট্য ও স্বকীয়তার লক্ষ্যে তিনি লোক ও নৃগোষ্ঠীদের সংস্কৃতি বেছে নেন। নিজস্ব বাঙালি সংস্কৃতি ও ভাবধারার জন্য তিনি গর্বিত ছিলেন। তিনি বহুবার বিদেশ থেকে আমন্ত্রণ পেলেও কখনও বিদেশে যাননি।-

দেশীয় উপকরণ ব্যবহার 
বাংলার লোক পুতুল, শিশু, গ্রাম বাংলার সরল মানুষের দৈনন্দিন জীবনের সুখ-দুঃখর চিত্র ইত্যাদি তিনি তাঁর ছবির ‘ফর্ম’ হিসেবে গ্রহণ করেন।

চিত্ররূপ
 সাঁওতাল জননী ও শিশু,
 মাদলবাদনরত সাঁওতাল, 
 নৃত্যরত সাঁওতাল,
 মা ও শিশু, 
 রাঁধা-কৃষ্ণ,
 যীশু,
  কৃষ্ণলীলা ও নারীবিষয়ক
  কনে ও তার দুই সঙ্গী,  সাঁওতাল যুবক-যুবতীর চিত্র,
  তিন পূজারিণী,
  যশোদা ও কৃষ্ণ,
  কৃষ্ণ এবং বলরাম,
  পূজারিণী,
  নৃত্যরতা গোপী,
  কৃষ্ণ-যশোদা''

খ্যাতি ও সম্মাননা 
 পদ্মভূষণ: ১৯৫৪ - এটি ভারতের তৃতীয় সর্বোচ্চ অসামরিক সম্মাননা।
 ললিতকলা একাডেমি পুরস্কার: ১৯৫৫ - যামিনী রায় সর্বপ্রথম এই পুরস্কারটি পান। এটি চারু শিল্পের সর্বশ্রেষ্ঠ সম্মান।
 ডক্টর অব লেটার্স: ১৯৫৬

চিত্রশিল্প

আরও দেখুন
 পটচিত্র
 কালীঘাট পটচিত্র
 পটুয়া

তথ্যসূত্র

গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী

বহিঃসংযোগ 
"JAMINI ROY Artwork details with Auctions prices" 
 The First but Forgotten Exhibition by Satyasri Ukil
Jamini Roy at Prinseps

১৮৮৭-এ জন্ম
১৯৭২-এ মৃত্যু
বাঁকুড়া জেলার ব্যক্তি
বাঙালি শিল্পী
ভারতীয় চিত্রশিল্পী
আধুনিক চিত্রশিল্পী
২০শ শতাব্দীর ভারতীয় চিত্রশিল্পী
শিল্পকলায় পদ্মভূষণ প্রাপক
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের চিত্রশিল্পী
ফ্রান্ত্‌স ফার্দিনান্দ (ব্যান্ড)

ফ্রান্ত্‌স ফার্দিনান্দ (Franz Ferdinand) একটি জনপ্রিয় রক্‌ ব্যান্ড। স্কটল্যান্ডের গ্লাসগো শহরে ব্যান্ডটি গঠিত হয়। ব্যান্ডের প্রধান গায়ক এলেক্স কাপ্রানোস। ২০০৪ সালে মুক্তিপ্রাপ্ত ফ্রান্ত্‌স ফার্দিনান্দ তাদের প্রথম অ্যালবাম। এই অ্যালবামটি ব্যাপক জনপ্রিয়তা লাভ করে।

উল্লেখযোগ্য গান 
 টেইক মি আঊট
 দিস ফায়ার
 ডার্ট্‌স অফ প্লেজার

যুক্তরাজ্যের রকসঙ্গীত ব্যান্ড
ব্রিট পুরস্কার বিজয়ী
আর্ট রক সঙ্গীত দল
আইভোর নোভেলো পুরস্কার বিজয়ী
এব্রাহাম জাপ্রুডার

এব্রাহাম জাপ্রুডার (Abraham Zapruder) (মে ১৫, ১৯০৫ - আগস্ট ৩০, ১৯৭০) মার্কিন যুক্তরাষ্ট্রের প্রয়াত নাগরিক, পেশায় মহিলাদের পোশাক নির্মাতা ছিলেন। ১৯৬৩ সালের ২২শে নভেম্বর ডালাস শহরে এক মোটর শোভাযাত্রায় প্রেসিডেন্ট জন এফ. কেনেডি যখন আততায়ীর গুলিতে নিহত হন, জাপ্রুডার সেই পুরো ঘটনা অপ্রত্যাশিত ভাবে তার ভিডিও ক্যামেরায় ধারণ করে রাখেন।

তথ্যসূত্র 

কেনেডি হত্যা
১৯০৫-এ জন্ম
১৯৭০-এ মৃত্যু
ইউক্রেনীয় ইহুদি বংশোদ্ভূত মার্কিন ব্যক্তি
২০শ শতাব্দীর মার্কিন ব্যবসায়ী
নিউ ইয়র্ক শহরের ব্যবসায়ী
পাকস্থলীর ক্যান্সারে মৃত্যু
ইউক্রেনীয় ইহুদি
কেওক্রাডং

কেওক্রাডং বা কেওকাড়াডং বাংলাদেশের তৃতীয় সর্বোচ্চ পর্বতশৃঙ্গ। এটি বাংলাদেশের দক্ষিণ-পূর্বাঞ্চলীয় জেলা বান্দরবানে অবস্থিত। এক সময় এটিকে বাংলাদেশের সর্বোচ্চ পর্বতশৃঙ্গ ধরা হত। তবে আধুনিক গবেষণায় এই তথ্য ভুল বলে পাওয়া যায়। বর্তমানে বাংলাদেশের সর্বোচ্চ পর্বত শৃঙ্গ হল তাজিংডং।

অবস্থান ও উচ্চতা 
কেওক্রাডং বান্দরবান জেলার রুমা উপজেলায় অবস্থিত। অর্থাৎ বান্দরবানেরও দক্ষিণ-পূর্ব প্রান্তে অবস্থিত। একসময় যখন একে বাংলাদেশের সর্বোচ্চ শৃঙ্গ মনে করা হতো তখন এর উচ্চতা পরিমাপ করা হয়েছিল ১,২৩০ মিটার। কিন্তু অধুনা রাশিয়া কর্তৃক পরিচালিত এসআরটিএম উপাত্ত এবং জিপিএস গণনা থেকে দেখা গেছে এর উচ্চতা ১,০০০ মিটারের বেশি নয়। শৃঙ্গের শীর্ষে সেনাবাহিনী কর্তৃক উৎকীর্ণ যে ফলক দেখা যায় তাতে এর উচ্চতা লেখা হয়েছে ৩,১৭২ ফুট। জিপিএস সমীক্ষায় উচ্চতা পাওয়া গেছে ৯৭৪ মিটার (৩,১৯৬ ফুট)। এই পরিমাপটি রুশীয় পরিমাপের সাথে খাপ খায়। এসআরটিএম উপাত্ত এবং মানচিত্রের মাধ্যমে এই পরিমাপ করা হয়েছে। অবশ্য বর্তমানে রুশীয় এসআরটিএম উপাত্ত এবং ইউএসজিএস-এর মাধ্যমে দাবি করা হচ্ছে কিওক্রাডাং-এর প্রকৃত অবস্থান এটি নয় (উপরে উল্লেখিত ভৌগোলিক স্থানাংকে নয়)। তারা এ স্থান থেকে আরও উত্তরে কেওক্রাডাং এর অবস্থান শনাক্ত করেছেন এবং এর উচ্চতা ৮৮৩ মিটার পরিমাপ করেছেন।

নামকরণ 
কেওক্রাডং শব্দটি মারমা ভাষা থেকে এসেছে। মারমা ভাষায় কেও মানে 'পাথর', কাড়া মানে 'পাহাড়' আর এবং ডং মানে 'সবচেয়ে উঁচু'। অর্থাৎ কেওক্রাডং মানে সবচেয়ে উঁচু পাথরের পাহাড়।

চিত্রশালা

আরও দেখুন 
 তাজিংডং
 মৌদুক মুয়াল

তথ্যসূত্র

বহিঃসংযোগ 

 
 www.viewfinderpanoramas.org  - রুশীয় ম্যাপিংয়ের চিত্র।
 মো: মাহবুবুল আমিন মজুমদারের লেখায় কেওক্রাডাং ভ্রমণের অভিজ্ঞতা

বান্দরবান জেলার দর্শনীয় স্থান
বাংলাদেশের পর্বত
বান্দরবান জেলা
মাছরাঙ্গা

মাছরাঙা Coraciiformes বর্গের অন্তর্গত একদল অত্যন্ত উজ্জ্বল রঙের ছোট বা মাঝারি আকৃতির একদল পাখি। অ্যান্টার্কটিকা বাদে প্রায় সারা পৃথিবীতেই মাছরাঙা দেখা যায়। পুরাতন বিশ্ব আর অস্ট্রালেশিয়াতে এদের বিস্তৃতি সবচেয়ে বেশি। Alcedinidae (অ্যালসিডিনিডি) গোত্র এবং কখনো কখনো Alcedines (অ্যালসিডিনিস) উপবর্গের সকল প্রজাতিই মাছরাঙা নামে পরিচিত। এ উপবর্গের তিনটি গোত্র রয়েছে। গোত্রগুলো হল Alcedinidae (গাঙ মাছরাঙা)Halcyonidae (গেছো মাছরাঙা) ও Cerylidae (পান মাছরাঙা)। সারা পৃথিবীতে প্রায় ৯০ প্রজাতির মাছরাঙা দেখা যায়। এদের প্রায় সবারই দেহের তুলনায় মাথা বড়, লম্বা, ধারালো, চোখা চঞ্চু, খাটো পা ও খাটো লেজ রয়েছে। বেশিরভাগ মাছরাঙার দেহ উজ্জ্বল রঙের আর স্ত্রী-পুরুষে সামান্য ভিন্নতা দেখা যায়। অধিকাংশ মাছরাঙা বিষুবীয় অঞ্চলে বসবাস করে এবং এদের বড় একটা অংশকে কেবলমাত্র বনে দেখা যায়। এরা অনেক ধরনের প্রাণী শিকার করে, তবে তার বড় একটি অংশ জুড়ে রয়েছে মাছ। এরা সাধারণত ডালে থেকে ডাইভ দিয়ে পানির মধ্যে থেকে মাছ শিকার করে। অন্যান্য শিকারের মধ্যে রয়েছে পোকামাকড়, ব্যাঙ, সরীসৃপ, পাখি এমনকি ছোট আকারের স্তন্যপায়ী বর্গের অন্যসব সদস্যদের মত মাছরাঙারাও গর্তে বাসা করে। সাধারণত জলাশয়ের পাশে খাড়া পাড়ের গর্তে এরা বাসা বানায়। কয়েক প্রজাতির দ্বীপবাসী মাছরাঙা বৈশ্বিকভাবে বিপদগ্রস্ত বলে বিবেচিত।এছাড়া বন উজাড় করার ফলে বনের মাছরাঙাগুলোর আবাসস্থল ধ্বংস হয়ে যাচ্ছে।

তথ্যসূত্র 

মাছরাঙা
পশ্চিমবঙ্গের পাখি
ময়ূর

ময়ূর (স্ত্রীলিঙ্গ: ময়ূরী) Phasianidae (ফ্যাজিয়ানিডি) পরিবারের অন্তর্ভুক্ত অত্যন্ত সুন্দর পাখি। এশিয়ায় Pavo (পাভো) গণে মোট দুই প্রজাতির এবং আফ্রিকায় Afropavo (আফ্রোপাভো) গণে একটি ময়ূরের প্রজাতি দেখা যায়। এশিয়ার প্রজাতি দু'টি হল নীল ময়ূর আর সবুজ ময়ূর। আফ্রিকার প্রজাতিটির নাম কঙ্গো ময়ূর (Afropavo congensis)। নীল ময়ূর ভারতের জাতীয় পাখি। সমগ্র ভারতীয় উপমহাদেশে এদের দেখা যায়। পূর্বে বাংলাদেশে এরা বিস্তৃত থাকলেও এখন সম্ভবত বিলুপ্তির পথে। সবুজ ময়ূর মায়ানমার থেকে জাভা পর্যন্ত বিস্তৃত। আশঙ্কাজনক হারে বিশ্বব্যাপী কমে যাচ্ছে বলে এরা বিপন্ন প্রজাতি হিসেবে বিবেচিত। ঐতিহাসিকভাবে প্রজাতিটি মায়ানমারের জাতীয় প্রতীক হিসেবে গণ্য হয়ে আসছে।

এসব ময়ূরের পাশাপাশি সাদা ময়ূরও দেখা যায়। এদের দেহ শুধু সাদাই নয়, চোখও নীল। প্রকৃতপক্ষে নীল ময়ূরই সাদা ময়ূর, জিনগত মিউটেশনের কারণে এদের এমনটি দেখায়।

ময়ূরের সব প্রজাতি সাধারণত বনে বাস করে এবং মাটিতে বাসা বাঁধে। তবে মাঝে মাঝে লোকালয়েও দেখা যায়। বিশেষ করে সংরক্ষিত এলাকায় এরা মানুষের খুব কাছে চলে আসে। এরা সর্বভূক। চারা গাছের অংশ, কীটপতঙ্গ, বীজের খোসা, ফুলের পাপড়ি এবং ছোট ছোট সন্ধিপদ প্রাণী খায়। এরা ডিম পাড়ে ও ডিম ফুটে বাচ্চা হয়। ছোট বাচ্চাগুলো মুরগির বাচ্চার মতই মায়ের সাথে ঘুরে ঘুরে খাবার খায়। বিপদ দেখলেই মায়ের ডানার নিচে এসে লুকায়। ছোট বাচ্চারা মুরগির বাচ্চার মতই মায়ের পালকের আড়ালে, আবার কখনোবা পিঠের উপর লাফিয়ে ওঠে।

স্ত্রী ময়ূরকে আকৃষ্ট করার জন্য পুরুষ ময়ূর পেখম তোলে। এ কারণেই এরা অত্যন্ত আকর্ষণীয়। তবে ভারতীয় ময়ূরের মত সাদা ময়ূরের পেখমে সোনালী পালক বা নীল রংয়ের বড় ফোঁটা নেই। সাদা ময়ূর সম্পূর্ণ সাদা। স্ত্রী ময়ূরও পেখম তোলে তবে তা শত্রুকে ভয় দেখানোর জন্য। স্ত্রী ময়ূরের পেখম আকারে অনেক ছোট।

আচরণ
ময়ূর বন্য পাখি এবং মাটির গর্তে বাস করে কিন্তু গাছে বিশ্রাম করে।এরা টিরেস্ট্রিয়াল খাদক শ্রেণির অন্তর্ভুক্ত। এটা বিশ্বাস করা হয় যে ময়ূরের সকল প্রজাতি পলিগামাস। সাধারণত শত্রুর কাছ থেকে নিজেদের রক্ষার জন্য Galliformes বর্গের প্রাণীদের মত এরাও এদের মেটাটারসাল (পায়ের নখর) ব্যবহার করে।

বহিঃসংযোগ 

 Peafowl Varieties Database
 Etymology of the word Peacock
 United Peafowl Association Knowledge Base
 Peafowl videos, photos & sounds  on the Internet Bird Collection.
 Behavioural Ecologists Elucidated How Peahens Choose Their Mates, And Why, an article at Science Daily.
 The Peacock Pages: All About Peacocks!, an article by Lisa Johnson from the Game Bird and Conservationists' Gazette — aspects of the cultural role of peafowl and their place in aviculture.

পোষা পাখি
সাধারণ নাম অনুযায়ী পাখি
পাভো (গণ)
পাখির গণ
খঞ্জন

খঞ্জন একটি পাখি-র প্রজাতি যারা সাধারণত সোজাসুজি না উড়ে ঢেউ এর মত উঁচুনিচু হয়ে উড়ে বেড়ায় । তাছাড়া লেজ নাড়া এদের একটা অভ্যাস । এই পাখির গলার স্বরও খুব মিষ্টি ।

বৈশিষ্ট্য 
খঞ্জনের আকার কিছুটা চড়ুই পাখির মতো। এদের বাইরের পালক সাদা। বীজ, পোকামাকড়, ক্ষুদ্র শামুক, কেঁচো ইত্যাদি এদের প্রিয় খাদ্য। খঞ্জন পাখি দ্রুত হাঁটে ও দৌড়ায়, শিকার ধরতে ছুটে চলে। এরা সারাক্ষণ লেজ নাড়ে। সাধারণত নদীনালার কাছে ও আর্দ্র তৃণভূমিতে এরা বসবাস গড়ে। পুরুষ পাখি স্ত্রী পাখির তুলনায় উজ্জ্বল রঙের। একটু ভিন্ন ধরনের বনখঞ্জন (Dendronanthus indicus) বনে বাসা বাঁধে। এরা ঘাস ও শিকড় দিয়ে বাসা বানায়, তাতে চুল ও পালকের আস্তর থাকে। একমৌসুমে ৪-৬টি ডিম পাড়ে। গায়ের রং হলুদ দাগসহ নীলচে-সাদা বা বাদামি।
গোটা পৃথিবীতে খঞ্জনের প্রজাতির সংখ্যা প্রায় ১২টি এবং বাংলাদেশে ৬টি, তন্মধ্যে একটি স্থায়ী, বাকিরা পরিযায়ী।

তথ্যসূত্র 

আফ্রিকার পাখি
সাহারা-নিম্ন আফ্রিকার পাখি
১৮২০-এ বর্ণিত পাখি
চিল

চিল শিকারী পাখি। এদের ডানাদুটি বেশ দীর্ঘ এবং পা দূর্বল ও খাটো। এদের দৃষ্টিশক্তি প্রখর। শিকার খোঁজে এরা আকাশে ডানা স্থির রেখে চক্রাকারে ঘুরপাক খায়। চিল সাধারণত মৃত প্রাণীদেহ খায়, তবে অনেক সময়ে এরা ক্ষুদ্র প্রাণীও শিকার করে থাকে।

এরা বাজ, ঈগল ও শিকরের সাথে মিলে অ্যাক্সিপিট্রিডাই গোত্রের সৃষ্টি করেছে।

প্রজাতিসমূহ 

 উপগোত্র ইলানিনাই
 কালোডানা চিল, Elanus caeruleus 
 কালোকাঁধ চিল, Elanus axillaris 
 ধলালেজী চিল, Elanus leucurus
 Letter-winged Kite, Elanus scriptus 
 কাচিলেজী চিল, Chelictinia riocourii
 বাদুড়ে শিকরে, Machaerhamphus alcinus
 মুক্তো চিল, Gampsonyx swainsonii
 আবাবিল-লেজা চিল, Elanoides forficatus
 উপগোত্র মিলভিনাই
 Double-toothed Kite, Harpagus bidentatus
 খয়েরিপা চিল, Harpagus diodon
 মিসিসিপি চিল, Ictinia mississippiensis
 Plumbeous Kite, Ictinia plumbea
 Snail Kite, Rostrhamus sociabilis
 Slender-billed Kite, Helicolestes hamatus - formerly in Rostrhamus
 শিষমার চিল, Haliastur sphenurus
 শঙ্খ চিল, Haliastur indus 
 লাল চিল, Milvus milvus
 কেপ ভার্দে চিল, Milvus (milvus) fasciicauda - বিলুপ্ত (২০০০)
 ভুবন চিল, Milvus migrans
 কালোকান চিল, Milvus (migrans) lineatus
 হলদেঠুঁটি চিল, Milvus (migrans) aegyptius
 চৌকোলেজী চিল, Lophoictinia isura
 কালোবুক তিসাবাজ, Hamirostra melanosternon

পার্নিনাই পরিবারের নিম্নলিখিত পাখিগুলোকেও চিলের মধ্যে গণ্য করা হয়:

 ধুসরমাথা চিল, Leptodon cayanensis
 সাদাগলা চিল, Leptodon forbesi
 বাঁকাঠুঁটি চিল, Chondrohierax uncinatus

বহিঃসংযোগ 
 Weekly Radio Segments from With the Wild Things: Kites
 Kite videos on the Internet Bird Collection.

শিকারী পাখি
পাখির সাধারণ নাম
শকুন